બાળક એ પરમાત્‍માનું બીજું સ્‍વરૂપ છે. તેનામાં નાનપણથી જ ઈશ્વર પ્રત્‍યે શ્રધ્ધા, આત્‍મવિશ્વાસ અને પરોપકારી જીવન જીવવા માટેની તાલીમ પણ નગર પ્રાથમિક શિક્ષણ સમિતિ આપે છે. જેને સ્‍કાઉટ-ગાઇડ પ્રવૃત્તિના નામે ઓળખવામાં આવે છે. તેનું સંચાલન મ્‍યુનિ. સ્‍કૂલ બોર્ડ જિલ્‍લા ભારત સ્‍કાઉટ ગાઇડ સંઘ ૧૯૬૧થી કરે છે. આ પ્રવૃત્તિ માટે સંસ્‍થાનું પાલડી ખાતે તમામ સુવિધાવાળું પોતાનું મકાન છે. આ ભવન સ્‍વ. મેયરશ્રી રફીયુદ્દીન શેખ સ્‍કાઉટ ભવન નામે ઓળખાય છે. અહીં તાલીમ પામેલા શિક્ષકો અને બાળકોએ જિલ્‍લા – રાજ્ય અને રાષ્‍ટ્રીય સ્‍તરે વિજેતા બની સ્‍કૂલ બોર્ડનું નામ રોશન કર્યું છે.